OpenLLM-France/wikimedia huggingface dataset:
# Sukaldaritza liburua/Errezetak/Hegaluze tartarra

HEGALABUR EDO HEGALUZE TARTARRA
MAHAIKIDEAK: 4

## OSAGAIAK

* Hegalaburra: 600 g., dado txikitan.
* Tipulina: 1 xehatu.
* Ahuakatea: 1 dado txikitan.
* Tomate naturala: 1 zuritua, hazirik gabe eta dado txikitan.
* Tipulin hosto: Pitin 1 xehatu.
* Lima edo limoi zukua: 1/2.
* Pasio fruitu edo marakuia: Hazirik gabe, 40 ml.
* Oliba olioa birjina: 50 ml.
* Tamari saltsa: Tanta batzuk.
* Gatza.
* Piperbeltza.

## PRESTAKETA

* Pertz batean hegalabur haragia jarri, eta gatz eta piperbeltzarekin onduko dugu.
* Ondoren beste osagaiak gehitzen joango gara, koilara batekin kontuz nahasten dugun bitartean. Amaieran berriz ondu

## AHOLKUAK

* Hegalabur tartarra egiteko ezin bestekoa izango da arraina oso freskoa izatea.
# Sukaldaritza liburua/Errezetak/Hegaluzea tomate konpotarekin

Errezeta-liburuaren parte. Hegaluzea tomate konpotarekin

## Pausoak

1. Lehenik, tipulin ak zuritu eta puska txikietan moztu.
2. Zartagin batean, oliba olio zorrotada batekin eta gatz pitin batekin erregosten jarri. Ondoren, tomate helduak ur irakinetan sartu, eta azala kendu ondoren, puska txikietan moztu.
3. Tipula ongi erregosia dagoenean, gutxi gorabehera 20 bat minutuan, tomate puskak gehitu zartaginera. Gatza eta beste olio zorrotada bat gehitu, eta sua bizitu. Hamar minutuz mantendu.
4. Azukrea gehitu orduan, eta beste hamar minutuz mantendu, baina oraingoan su oso motelean. Hala, tomate konpota gozoa lortuko dugu.
5. Hegaluzeari azala kendu eta lau puskatan zatitu, hezurra kenduz. Puska bakoitza erditik moztu.
6. Beste zartagin bat sutan jarri, eta oso beroa dagoenean, hegaluzeari gatza bota eta bertan jarri, aldiko lau puska. Minutu bat pasatu ondoren, buelta eman eta beste minutu batez eduki.
7. Atera eta gauza bera egin beste puskekin. Horiek ere atera. Sua itzali, eta jarraian, ozpin koilarakada pare bat zartaginera gehitu; saltsa gozo eta zaporetsu bat egiten lagunduko du horrek.
8. Ondoren, tomate konpota gehitu, horrek ere zartagineko hegaluze zaporea har dezan.
9. Mahaira zerbitzatzeko: lehenik, entsaladako tomate aren xafla bat jarri; ondoren, horren gainean tomate konpota; eta azkenik, gain-gainean hegaluzea.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/7
# Sukaldaritza liburua/Errezetak/Hiru gutiziko arroza

3 GUTIZIAKO ARROZA (JAPONIAR ERAN)
MAHAIKIDEAK: 4.

## OSAGAIAK

* Arroza: 400 g. Japoniar eran egosiaozpinik gabe edo arroz zuria.
* Arrautzak: 3.
* Oliba olio birjina: 75 ml.
* Ilarra : 150 g.
* Tipulina: 1 lerro erdian.
* Jengibrea: Birrindua.
* Ganba egosia: 180 g.
* Soja saltsa. 50-100 ml. gustuen arabera.
* Piperbeltza.

## PRESTAKETA

* Irabiatu arrautzak eta olio pitin batekin egin nahaski bat.
* Katilu batera atera lehortu aurretik eta gorde.
* Beste zartagin batean jarri beste olio pittin batez, eta salteatu 4 -5 minutuz ilarrak.
* Gehitu tipulina eta jengibrea eta beste bi minutuz salteatu.
* Sua gutxitu eta gehitu arroza, eta ganbak eta 2 minutuz kozinatu.
* Sua itzali eta sutatik kanpo gehitu oliba olio pittin bat, soja saltsa, piper hautsa eta nahaskia zatitxoetan.
* Kontu handiarekin nahastu.

## AHOLKUAK

* Ilar egosia jar daitezke, kasu horretan ganbekin batera nahastu.
* Sukaldari askok arrautzarekin nahaski bat egin beharrean, krepe moduko batzuk egin eta xerretan moztu ondoren gehitzen dute.
# Sukaldaritza liburua/Errezetak/Hiru koloretako budina

3 KOLORETAKO BUDINA
MAHAIKIDEAK: 4-6

## OSAGAIAK

* Azenarioa: 3.
* Ziazerbak: 200 g.
* Azalorea: 200 g sorta oso txikitan.
* Esne gaina: 600 ml.
* Arrautzak: 6 ale.
* Gatza..
* Arrautza, ogi birrindua: Moldea estaltzeko.

## PRESTAKETA

* Azenarioa zuritu eta ur gazituan egosi 20 minutu inguru, bigundu arte. Iragazi eta dadotan moztu.
* Ziazerba garbitu ur hotzetan, handienei zuztar gogorrak kendu, eta egosi ur irakinetan 5 minutuz. Iragazi eta xukatu.
* Azalorea berriz, ur gazituetan egosi 18 minutuz eta iragazi.
* Ontzi estu batean azenarioa, 150ml esne gainarekin eta bi arrautzarekin jarri, irabiatu dena eta ondu.
* Berdina egingo dugu bakoitza bere aldetik, ziazerbarekin eta azalorearekin.
* Budinaren moldea gurinez eta ogi birrinduaz estali.
* Labea 160Cº-tan piztuko dugu.
* Jarri moldearen azpialdean azenario krema eta sartu labera maria bainuan 5 minutuz.
* Atera labetik moldea, koilara baten laguntzaz eta kontu handiarekin azenario kremaren gainean jarri ziazerba krema, eta sartu berriro labera beste 5 minutuz.
* Denbora hau pasatakoan, labetik atera eta gehitu hau ere kontu handiz azalore kremari.
* Estali aluminio paperarekin eta sartu labera.
* Egosten eduki bertan punta-zorrotza edo txotx garbia atera arte.
* Hozten utzi moldetik atera aurretik.

## AHOLKUAK

* Txotxa edo labana moldean sartu eta garbia ateratzen bada, egina dagoela esan nahiko du.
* Errezeta hau edozein barazki motarekin egin dezakegu.
# Sukaldaritza liburua/Errezetak/Hegaluze enpanadilla

HEGALUZE ENPANADILLA

## OSAGAIAK

Orea egiteko osagaia
* Indar erdiko gari irin zuria: 300 g.
* Gurina: 100 g.
* Ura: 260 g.
* Gatza: Pitin bat.
Betegaia egiteko osagaia
* Hegaluze egosia edo oliotan: 100 g. birrindua.
* Olibak: 50 g. xehatu.
* Tomate saltsa: 50 ml.
* Arrautza egosia: 1.
* Gatza.

## PRESTAKETA

* Kazola batean gurina eta ura sutan jarri.
* Urturik dugunean, epeltzen utzi eta gehitu irina eta gatza.
* Nahasi espatula batekin, ongi bateratu bitartean utzi zapi busti batekin bere horretan 15 minutu.
* Beste katilu batean birrindu hegaluzea eta gehitu olibak, tomate saltsa eta arrautza. Nahastu eta ondu.
* Orea arrabola eta irin apur baten laguntzaz zabaldu.
* Molde txiki edo baso borobil baten laguntzaz moztu aurrez zabaldu dugun orea errazioetan.
* Jarri horien erdian koilara batekin betegarria.
* Margotu ur pitin batekin alboak.
* Orearen erdiarekin estali beste erdia eta behatzen edo sardexka baten laguntzaz zapaldu izkin guztia.
* Olio ugari duen zartagin batean frijitu eta ongi xurgatu olioa.

## AHOLKUAK

* Tomate frijituarekin zerbitzatzea ohikoa da.
* Bestelako betegaiekin guk nahi dugun moduko enpanadilla presta genezake.
* Betegarriak nahiko lehorrak izatea komeni da, hezetasuna kanpora ez ateratzeko.
# Sukaldaritza liburua/Errezetak/Holandar saltsa

HOLANDAR SALTSA
Litro inguru saltsa lortzeko.

## OSAGAIAK

* Gurin gardendua: 600 g.
* Gatza.
* Piperbeltza.
* Limoia: 1/2.
* Arrautza gorringo: 6.

## PRESTAKETA

* Gurina gardentzeko maria bainuan urtu eta jaso goian dagoen koipea edo gantza eta azpiko esne-gazura bereiziz.
* Pertz bat jarri maria bainuan eta bertan gorringoak, limoi zukua, gatza eta piperbeltza jarri.
* Hagatxoarekin irabiatu zuritu arte.
* Atera maria bainutik eta gehitu gurin gardendua poliki-poliki hagatxoarekin irabiatzen dugun bitartean.
* Maionesa baten moduan osagai guztiak bateratuko eta saltsa lodituko da.

## AHOLKUAK

* Saltsa hau prestatzeko garrantzitsua da gorringoak eta gurina antzeko tenperaturan egotea.
* Saltsa moztuko balitz, moztutako saltsa pittin bat jarriko genuke pertz azpian, izotz kozkor bat gehitu eta gainerako saltsa moztua gehitzen joango ginateke, hagatxoarekin irabiatzen dugun bitartean.
* Saltsa hau ezin da egun batetik bestera gorde.
* Maria bainuan edukiko dugu erabili bitartean.
# Sukaldaritza liburua/Errezetak/Hostopil koka

Errezeta-liburuaren parte.

## OSAGAIAK

Lau lagunentzat
* Hostopil xafla.
* Etxeko tomate frijitua.
* Ziazerba sorta bat.
* Dozena bat gari zainzuri .
* 250 gramo bakailao gezatu.
* Dozena bat antxoa .
* Gatza.
* Oliba olio a.

## Pausoak

1 Koka Katalunian oso ezaguna den jaki bat da. Esan genezake pizzaren antzekoa izan ohi dela: ogi masa bat, eta, gainean, labean erregositako osagai freskoak �—batez ere barazkiak�—. Guk gaur koka hori hostopilarekin egingo dugu, beste aukera goxo bat izan baitaiteke.
2 Hasteko, gari zainzuri ak lau minutuz egosi, eta, jarraian, ur hotzetan pasatu.
3 Ondoren, zartagina hartu, eta, Oliba olio zurrusta batekin, ziazerbak minutu batez frijitu. Horiek ere geroko gorde.
4 Bakailaoa karratu txikitan moztu. Antxoa k garbitu eta hezurra kendu ondoren, bi xerratan jarri. Xerra horiek irekita utzi. Gero, antxoei gatz pixka bat bota.
5 Hostopila hartu, eta, arrabol baten laguntzaz, ongi zabaldu. Kafe plater txiki baten laguntzaz, zortzi bat borobil moztu, eta labeko erretilu batean ipini. Orain, sardexka baten laguntzaz, hostopil borobilak zulatu, izkinako zirkunferentzia izan ezik. Zulatutako lekuan, etxeko tomate koilarakada bat ipini, baita bi bakailao pusketa eta hiru antxoa xerra ere, eta, bukatzeko, barazkiak goialdean. Hostopil guztietan gauza bera egin, eta osagaien gainean Oliba olio zurrusta fin bana bota.
6 Erretilua 200 gradutan berotutako labean sartu. Segidan, 180 gradutara jatsi, eta bertan 15 bat minutuz eduki. Ondoren, atera, eta, epeltzean, jateko prest izango ditugu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Hostore esne opila

HOSTORE ESNE OPILA

## OSAGAIAK

* Indar irina: 800 g. bahetu.
* Irin ahula: 200 g.
* Azukrea: 200 g.
* Arrautzak: 4 .
* Legamia freskoa: 20-50 g. artean.
* Gurina: 200 g.
* Esnea: 200 ml.
* Gatza: 15 g.
* Ura: 100 ml.
* Gurina edo hostorea egiteko margarina 400 g., karratu forma emana eta hotza.

## PRESTAKETA

* Legamia esne epeletan desegin.
* Oratzeko besoak dituen irabiagailu elektriko batean jarri gurina ez beste osagai guztiak.
* Oreak gorputza hartu duela eta ontzian ez dela itsasten ikusten dugunean, 200 g. gurina zatika gehitzen joan. Jarraitu irabiagailu elektrikoan oratzen, ontzian ez dela itsasten ikusi arte. Tapatuta denbora baten (15 minutu) bere horretan, hozkailuan eduki.
* Denbora hori pasatutakoan, mahai gainera atera eta labana batekin gurutze bat marraztu orearen gainean.
* Arrabolaren laguntzarekin, orearen 4 izkinak luzatzen hasi; hartara, oreari 4 belarri moduko eginez.
* 4 punta dituen ore horren erdian gurina edo margarina jarri, eta alboetara geratu diren belarriekin gantza estali.
* Margarina estaltzeko garaian, alde guztietan orearen loditasun antzekoa uzten saiatu. Hori garrantzizkoa da, ondoren luzatzeko garaian, gantza ez dadin kanpora atera.
* Gantza estalita, arrabolarekin eta irin pitin batekin luzatzen hasiko gara.
* Hemen hasten da hostorea prestatzeko garaian, bueltak ematea deitzen zaion fasea.
* Luzatu ore hori 4 buelta emanez, buelta sinpleak. Buelta batetik bestera oreari minutu batzuetan atseden hartzen utziko diogu.
* Buelta sinplea: Folio bat balitz hirutan, hau da, triptiko baten moduan tolestea
* Hirugarren buelta emandakoan, tapatu eta hozkailura sartu, hurrengo eguna arte.
* Hurrengo egunean, hozkailutik atera eta azken buelta emango diogu.
* Orea moztu, forma eman: croissantak, napolitanak, karakolak, edo trentzak, eta 200ºC-tara egosiko ditugu.

## AHOLKUAK

* Prestaketa esne opil baten berdina da, baina hori bai beti tenperatura baxuetan, orea hartzitzen hasi gabe.
* Esnezko ore bat dugu, ondoren gurina biltzeko erabiltzen dena. Forma desberdina emanez, oinarrizko esnetako opil ugari, croissantak, napolitanak, karakolak, edo trentzak egiteko erabiltzen da.
* Orea amaitutakoan, eta forma emanda edo eman gabe, lasai izoztu daiteke, behar denean erabiliz.
# Sukaldaritza liburua/Errezetak/Humusa edo txitxirio patea

HUMMUSA EDO TXITXIRIO PATEA

## OSAGAIAK

* Txitxirioak: 225 g.
* Tahini: 100 g.
* Limoi zukua: 1,5 iragazi.
* Baratxuria: 2 xehatu.
* Pipermin hautsa.
* Piperbeltza.
* Gatza.
* Txitxirio salda: 150 ml.
* Sesamo hazia: 25 g.
* Limoi: 1 xerretan.
* Perrexila: Sorta txiki 1 xehatu.
* Oliba olio birjina: 50 ml.
* Legamiarik gabeko ogia.

## PRESTAKETA

* Txitxirioak bezperatik beratzen jarri eta iragazi.
* Ur berria jarri kazolan eta irakin, momentu horretan gehitu garbantzuak.
* Berriro irakiten hasitakoan, kendu bitsa, jaitsi sua eta bigundu arte 70-90 minutuz.
* Garbantzuak eginik daudenean berriro iragazi eta salda gorde.
* Lekaleak eta baratxuria irabiagailuarekin xehatu, pasta lodi baina fin bat eginez.
* Jarraian pasta lodi horri tahinia, limoi zukua, pipermina, piper beltza, gatza eta txitxirio salda gehitu, ongi bateratu arte.
* 2 Orduz hozkailuan ontzen utzi.
* Lurrezko kazola txiki batean jarri eta sesamo haziak, oliba olio birjina, perrexil xehatu eta limoi xerratuarekin gainetik edertu.
* Amaitzeko legamiarik gabeko ogiarekin zerbitzatu edo edozein ogi txigorturekin.

## AHOLKUAK

* Txitxirioak egosteko denbora aldakorra da, txitxirio batzuk lehorragoak egoten dira eta halakoek denbora gehiago beharko dute.
* Denbora aurrezteko, txitxirio egosiak eros daitezke, nahiz eta berdina ez izan edo espres ontzian egosi.
# Sukaldaritza liburua/Errezetak/Hostopila odolki eta barazkiz beteta

Errezeta-liburuaren parte.
Hostopila odolki eta barazkiz beteta

## Pausoak

1 Gaurko errezetak aukera oso ona ematen du hozkailuan prestaturik eta soberan geratu zaizkigun barazkiak erabiltzeko. Hozkailutik orburu eta ziazerbak hartuko ditugu.
2 Hasteko, beraz, labeko erretilu batean hostopil xafla ipiniko dugu, eta 180 gradutan labean sartu. 20 minutuz erregosten izan.
3 Bitartean, orburu eta ziazerbak zartagin batean ipini, eta basokada bat esne gain gehituko dugu jarraian.
4 Su motelean zazpi bat minutuz irakiten eduki.
5 Ondoren, beste zartagin batean, odolkia frijituko dugu, xaflatan moztua.
6 Hostopila labetik atera, eta epeltzen utzi.
7 Jarraian, hiru puskatan moztu, eta barazkiak eta odolki xaflak hostopilen artean sartu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/6
# Sukaldaritza liburua/Errezetak/Hur biskuit izozkia

HUR BISKUIT IZOZKIA
MAHAIKIDEAK: 8

## OSAGAIAK

* Gorringoak: 14 edo 250 g.
* Azukrea-hautsa: 150 g.
* Bainila azukrea: 10 g.
* Hur pralinea: 200 g.
* Gozogintzako esne-gaina: 1 l.

## PRESTAKETA

* Silikonako moldea erabiliko dugu, hau ezean, gurin eta labeko paperarekin molde bat estali beharko dugu.
* Gorringoak azukrearen erdiarekin harrotu.
* Esne-gaina gainerako azukrearekin, tartean bainila zaporekoarekin harrotu.
* Nahastu lehenik pralinea kontu handiarekin gorringoarekin, eta ondoren, esne-gain harrotuarekin.
* Nahastu poliki poliki jaitsi gabe.
* Bete guk hasieran prestatutako moldeak eta izozkailuan sartu.
* Behar dugunean, moldetik atera eta papera balu hau kendu.

## AHOLKUAK

* Biskuita moztu behar izanez gero, aizto bero bat erabiliko dugu.
* Garrantzitsua da osagai guztiak nahasteko garaian, kontuz egitea, jaitsi ez daitezen.
* Biskuit honi zapore desberdinak (pralineak, txokolatea, intxaurrak, pasak....) gehitzea izango dugu, hartara biskuit desberdinak lortuz.
# Sukaldaritza liburua/Errezetak/Hirugihar eta urdai pizza

URDAI ETA HIRUGIHAR PIZZA
MAHAIKIDEAK:4

## OSAGAIAK

Pizza orea egiteko
* Indar erdiko irin zuria, integrala edo semola: 250 g.
* Gatza: 2 g.
* Ur epela: 125 ml.
* Olio oliba birjina: Koilarakada 1.
* Legamia: Okinarena, lehorra edo kimikoa: 5 g. Freskoa 10 g.
* Luzatzeko irina: 15 g.
Pizza estaltzeko
* Urtzeko gazta birrindua: 200 g.
* Tomate saltsa lodia: 100 ml.
* Urdai egosia: 150 g.karratuetan.
* Hirugihar ketua: 150 g. karratuetan.
* Oreganoa

## PRESTAKETA

* Okin legamia ur epeletan eskuekin nahastu; kimikoa balitz, zuzenean irinari gehitu.
* Mahai batean edo pertz batean ( sukaldea gutxiago zikintzeko) irin eta gatzarekin sumendi bat egin, ura poliki poliki gehitzen joan eskuekin nahasten dugun bitartean.
* Ur dena gehitutakoan, ongi nahastu eta 10 minutuz landu, orea puskatuz, eskuetan itsasten ez den arte.
* Trapu busti batekin estali eta pausatu 15 minutu.
* Arrabola batekin edo eskuekin eta irin pittin baten laguntzaz orea zabalduko dugu, aukeratu dugun pizza moldea estaliz.
* Tomatea orearen gainean koilara batekin zabaldu.
* Segidan gaztaren erdia, urdaia, hirugiharra eta berriro gazta.
* Labean sartu 210ºC-tan 8-10 minutu.

## AHOLKUAK

* Pizza estaltzeko osagaiak alda daitezke.
# Sukaldaritza liburua/Errezetak/Hur eta txokolate opila

HUR ETA TXOKOLATE OPILA
MAHAIKIDEAK: 2

## OSAGAIAK

* Bizkotxo arina: Plaka 1.
* Bizkotxoa bustitzeko jarabea: 100 ml.
* Chantilly krema: 175 g.
* Hur pralinea: 25 g.
* Hur lehorra: 100 g. almaizean birrindu.

## PRESTAKETAK

* Bizkotxo plaka egosi, papera kendu eta guk aukeratako opil tamainaren arabera 6 zirkulu moztu.
* Labeko plaka bati buelta eman eta jarri azpian horietako bi bizkotxo zirkulu.
* Koilara edo brotxa baten laguntzaz busti bizkotxoa jarabearekin.
* Pertz batean nahastu esne gain harrotua praline kremarekin.
* Zabaldu krema hau bi zirkuluen gainean eta gozogintzako espatularekin zabaldu.
* Busti bigarren xafla ere almibarrarekin, eta txapel moduan estali, esne-gaina zabaldu berriz, busti hirugarren zirkulua eta alde leuna gorantz utzita tapatu, labeko erretilu batekin zapaldu opila zuzenduz.
* Geratzen zaigun trufa kremarekin eta gozogintzako espatularen laguntzaz, tarta kanpotik estali, kapa fin bat emanez.
* Hozkailuan sartu eta ongi hoztu.
* Amaitzeko estali opilaren alboak hur eskukadak tartaren alboen kontra eginez, trufa kreman eta estalkian itsatsita geratuko dira, zirkunferentzia osoa estaliz.

## AHOLKUAK

* Bizkotxoa jarabez ongi bustitzea funtsezkoa da tarta hau goxoa geratzeko, baina gehiegi bustiz gero, txapela jartzean bizkotxoa puskatzeko arriskua egon liteke. Beraz, txapela jartzeko bizkotxo xafla busti, erdia jarri aurretik eta busti berriro gainetik pitin bat.
* Tarta hauek mugitzeko gozogintzako 2 espatula luzeak erabiltzea komeni da, paraleloan, tartaren azpian sartuta.
# Sukaldaritza liburua/Errezetak/Hur izozkia

HUR IZOZKIA
MAHAIKIDEAK: 8

## OSAGAIAK

* Ingalaterrako krema: 1 l.
* Hur pralinea: 200 g.

## PRESTAKETA

* Inglaterrako krema bat burutuko dugu. Kasu honetan bainilarik gabe eta esnekiaren erdia esne-gaina erabiliz.
* Beste aldetik pralinea egin edo erosi.
* Gozogintzako pertz batean hur pralinea jarri eta inglaterrako krema gehitzen joan, hagatxoarekin nahasten dugun bitartean.
* Nahasketa ongi bateratutakoan izozkia egiteko gailuan sartu eta martxan jarriko dugu.
* Izozkiak guk nahi dugun dentsitatea lortutakoan, ontzi batera atera eta izozkailuan mantendu.

## AHOLKUAK

* Praline kopurua eta azukre kopuruak gure gustuen edo beharretara molda ditzakegu.
# Sukaldaritza liburua/Errezetak/Jogurtaren aparra

JOGURTAREN APARRA

## OSAGAIAK

* Jogurt naturala: 750 g.
* Esne-gaina: 175 g.
* Azukrea: 125 g.

## PRESTAKETA

* Esne-gaina azukrearekin berotu.
* Behin hoztutakoan, jogurtarekin nahastu.
* Sifoian sartu bi kargarekin.
* Kasu horretan, trinkotasun gutxiko aparra izango da eta momentuan kontsumitu beharko da.

## AHOLKUAK

* Azkenburuko platerak edertzeko, edo zapore puntu desberdin bat emateko erabiltzen dira.
* Platerean azken momentuan jartzea komeni da, ez jaisteko.
# Sukaldaritza liburua/Errezetak/Izkira egosiak

IZKIRA EGOSIAK
MAHAIKIDEAK: 4

## OSAGAIAK

* Izkirak: 600 g.
* Ura: 3 l.
* Gatza: 120 g.

## PRESTAKETAK

* Jarri kazola batean ura, itsasoko gatza gehitu eta ongi nahasi.
* Jarri sutan eta ura irakiten hasitakoan murgildu izkirak.
* Ura berriro irakiten hasitakoan, sua itzali eta gazituta eta izoztuta dagoen uretan murgildu segundo batzuetan egosketa mozteko.

## AHOLKUAK

* Ohikoa da erramu hosto bat erabiltzea itsaskiak egosteko.
* Itsaskiak egosteko litro bakoitzeko 35-40-45 g gatz erabiltzen da.
* Itsaskia egosita dagoenean, ur gazitu eta izoztuan segundo batzuetan murgiltzea ohikoa da egosketa mozteko.
# Sukaldaritza liburua/Errezetak/Izokin kremaz beteriko tartaletak

IZOKIN KREMAZ BETERIKO TARTALETA EDO BOLOBAN KANAPEA
MAHAIKIDEAK: 8 boloban edo tartaleta egiteko.

## OSAGAIAK

* Gazta krema: 100g.
* Izokin ketua: 50g.
* Gatza.
* Piperbeltza.
* Tipulin hostoa: Ale batzuk.
* Izokin ketua: 8 lerro edertzeko.

## PRESTAKETA

* Irabiagailuko ontzi estuan edo robot batean jarri gazta krema eta izokin ketua.
* Xehatu dena eta ondu beharra balu, gatzarekin, gehitu ere piper hautsa pittin bat.
* Krema hori sartu pastelgintzako mahuka batean, eta utzi hozkailuan.
* Mikrouhinean urtu gurina eta brotxa batekin estali barrutik tartaletak edo bolobanak eta utzi hozten.
* Izokin kremarekin daukagun mahukarekin bete tartaleta edo bolobanak.
* Edertu izokin ketu lerro kiribilduekin eta tipulin hostoarekin.

## AHOLKUAK

* Gurina, tartaleta edo boloban orea gehiegi bigundu ez dadin erabiltzen da, baina ez da ezinbestekoa.
# Sukaldaritza liburua/Errezetak/Izokin marinatua

IZOKIN MARINATUA
MAHAIKIDEAK: 8

## OSAGAIAK

* Izokina: 900 g.- ko 2 xerra.
* Azukrea: Pitin bat.
* Aneta: Sorta txiki 1 xehatu.
* Itsasoko [[Sukaldaritza liburua/Osagaiak/Gatza, gelatina, legamia eta ura|gatz]] lodia: Izokina estaltzeko adina.

## PRESTAKETA

* Lehenik izokin trontzoari pintza batekin tartean dituen hezur txiki guziak kendu.
* Ondoren izokina, azala beherantz duela erretilu batean zabaldu eta azukrea eta aneta xehatua gainetik banatu.
* Bere horretan eduki 10 minutuz.
* Ontzi estu batean gatz geruza bat jarriko dugu, eta honen gainean lehen izokin xerra, azala beherantz duela, jarrian beste gatz geruza batekin estaliko dugu. Honen gainean berriz bigarren xerra ipini liburu moduan, azala gorantz duela.
* Gatzarekin ongi tapatuta, pisu bat jarri gainean.
* Hozkailuan 12 orduz bere horretan eduki.
* 12 orduak pasa ondoren, izokin xerrak uretan ongi garbitu eta hobeto lehortu.
* Xerra finak eginda, dadotan, bere horretan, entsaladan edo mila modutara jaterik izango dugu.

## AHOLKUAK

* Izokinaren loditasunaren arabera, marinatua denbora gutxiagokoa eta gehiagokoa izan daiteke.
* Ketutako izokinaren ordezko moduan, olio-ozpinarekin, entsaladan, moussea egiteko, modu ugarietan erabili dezakegu.
# Sukaldaritza liburua/Errezetak/Jokonde edo tarteko bizkotxoa

MAHAIKIDEAK: 10

## OSAGAIAK

* Arrautzak: 6 .
* Azukrea: 225 g.
* Gurina: 45 g
* Zuringoak: 6 .
* Azukrea: 45 g.
* Irin ahula: 60 g bahetu.
* Almendra irina: 225 g.

## PRESTAKETA

* Piztu labea 200ºC-tan.
* Labeko erretilu batean labeko papera, silikonazko azpikoa oinarria edo moldeak gurin eta irinarekin estaliak jarri.
* Elkartu eta galbahetik pasa gari irin ahula eta almendra irina.
* Arrautzak 225g azukrerekin harrotu, bolumena hirukoiztu arte.
* Gehitu gurin urtua hari bat eginez, eta kontu handiarekin bateratuz.
* Beste pertz batean zuringoak harrotzen hasi, eta erdi eginik dagoenean, azukrea gehitu guztiz altxatu arte.
* Nahastu bi prestaketak kontu handiz eta irabiatu gabe, ondoren gehitu irinak eta hauek ere kontu handiarekin nahastu.
* Mahuka batean jarri eta labeko erretiluan jarritako paper, silikonazko azpikoan zabaldu.
* Egosi labean 10 minutu inguru.

## AHOLKUAK

* Bavaroisen eta moussen oinarri moduan, bizkotxoa bustitzeko edo pastelak forratzeko erabiltzen da.
* Arrautza ongi harrotzeko tresneria ondo garbiturik eta lehorturik izan.
* Harrotutako arrautzari irina kontu handiarekin nahastu behar zaio. Pauso honetan, inoiz ez da irabiatu behar, helburua lehenago harrotutako hori mantentzea da.
* Behin moldetik atera eta hozteko, moldean zegoen posizio berean utzi behar dugu, bestela mahaira itsatsi egingo zaigu.
# Sukaldaritza liburua/Errezetak/Izokina plantxan tomate ozpin-olioarekin

IZOKINA PLANTXAN TOMATE OZPIN OLIOAREKIN
MAHAIKIDEAK: 4

## OSAGAIAK

* Izokina: Gorenetik ateratako 225-250 g.-ko 4 zati.
* Gatza.
* Oliba olio birjina: 50 ml.
* Tomate ozpin olioa.

## PRESTAKETA

* Piztu plantxa eta ongi berotu.
* Erretilu batean zabaldu arraina, eta gatzatu.
* Igurtzi olioarekin eta plantxaren gainean jarri.
* Bi aldetatik kolorea eman eta gutxitu plantxaren berotasuna.
* Arraia guztiz egin aurretik atera.
* Platerean erdian jarri arraina eta inguruan Tomate ozpin olioa .

## AHOLKUAK

* Izokinaren puntua gustuen araberakoa izango da baina kontu izan gehiegi lehortu gabe.
* Panadera patatak, patata sueztituak, Piper morroi erreak ere ongi onartzen ditu.
# Sukaldaritza liburua/Errezetak/Jogurt izozkia

JOGURT IZOZKIA

## OSAGAIAK

* Esnea: 200 ml.
* Esne-gaina: 150 ml.
* Azukrea: 200 g.
* Gelatina : 5 g.
* Eztia: 50 g.
* Jogurt naturala: 500 g.

## PRESTAKETA

* Esnea eta esne-gaina elkarrekin egosi.
* Beroan azukre eta gelatinarekin nahasi, ongi disolbatuz.
* Hotza dagoenean, eztia eta jogurta gehitu, eta hau ere ongi nahasi.
* Izozki makinan sartu, eta izoztutakoan ontzi batera atera eta izozkailuan gorde.

## AHOLKUAK

* Jogurta nahastu aurretik, esnea ongi hozten utzi.
* Zerbitzatu baino denbora bat lehenago izozkailutik ateratzea komeni da.